RHAN 5

PENDERFYNU AR GEISIADAU AM GYDSYNIAD SEILWAITH

Yr amserlen

Yr amserlen ar gyfer penderfynu ar geisiadau am gydsyniad seilwaith
59
1
Rhaid i’r awdurdod archwilio neu Weinidogion Cymru (yn ôl y digwydd) benderfynu ar gais am gydsyniad seilwaith cyn diwedd—
a
52 o wythnosau sy’n dechrau â’r diwrnod y caiff y cais ei dderbyn yn gais dilys, neu
b
unrhyw gyfnod arall y mae’r ceisydd a Gweinidogion Cymru yn cytuno arno.
2
Caiff Gweinidogion Cymru, drwy gyfarwyddyd, estyn y cyfnodau a grybwyllir yn is-adran (1).
3
Caniateir rhoi cyfarwyddyd—
a
mwy nag unwaith mewn perthynas â’r un cais;
b
ar ôl diwedd y cyfnodau a grybwyllir yn is-adran (1).‍
4
Cyn gynted ag y bo’n rhesymol ymarferol ar ôl rhoi’r cyfarwyddyd, rhaid i Weinidogion Cymru—
a
hysbysu’r ceisydd ac unrhyw berson arall a bennir mewn rheoliadau am y cyfarwyddyd,
b
cyhoeddi’r cyfarwyddyd, ac
c
gosod datganiad ynghylch y cyfarwyddyd gerbron Senedd Cymru yn egluro ei effaith a pham y’i rhoddwyd.
5
Rhaid i Weinidogion Cymru osod gerbron Senedd Cymru adroddiadau blynyddol ynghylch—
a
eu cydymffurfedd â’r ddyletswydd a osodir gan is-adran (1), a
b
sut y maent yn arfer y swyddogaethau a roddir gan is-adran (2).
6
Caiff rheoliadau ddiwygio is-adran (1)(a).
A. 59 mewn grym ar 4.6.2024 at ddibenion penodedig, gweler a. 147(1)(b)